MAGYAR

APPLE INC. 
SZOFTVER LICENCEGYEZMÉNY
EGYSZERES FELHASZNÁLÁSI LICENC

KÉRJÜK, GONDOSAN OLVASSA EL EZT A SZOFTVER LICENCEGYEZMÉNYT („LICENC”) AZ APPLE SZOFTVER HASZNÁLATA ELŐTT. AZ APPLE SZOFTVER HASZNÁLATÁVAL ELFOGADJA, HOGY A JELEN LICENC FELTÉTELEI KÖTIK ÖNT. AMENNYIBEN NEM FOGADJA EL ENNEK A LICENCNEK A SZERZŐDÉSI FELTÉTELEIT, NE HASZNÁLJA A SZOFTVERT. AMENNYIBEN NEM FOGADJA EL ENNEK A LICENCNEK A SZERZŐDÉSI FELTÉTELEIT, VISSZAFIZETÉS ELLENÉBEN VISSZAVIHETI AZ APPLE SZOFTVERT ODA, AHOL AZT BESZEREZTE. HA AZ APPLE SZOFTVERT ELEKTRONIKUS ÚTON SZEREZTE BE, KATTINTSON A „NEM FOGADOM EL/ELUTASÍTOM” GOMBRA. A HARDVERVÁSÁRLÁS SORÁN A CSOMAG RÉSZEKÉNT KAPOTT APPLE SZOFTVER ESETÉN VISSZA KELL ADNIA AZ EGÉSZ HARDVER/SZOFTVER CSOMAGOT, HA VISSZAFIZETÉST KÍVÁN KAPNI. 

FONTOS MEGJEGYZÉS: Ez a szoftver adatok másolására használható. A Önnek nyújtott licenc csak olyan anyagok reprodukálására vonatkozik, melyek szerzői joggal nem védettek, melyeknek szerzői jogai az Ön tulajdonában állnak, illetve melyekre Ön meghatalmazással rendelkezik, vagy reprodukálásuk jogilag engedélyezett. Ha bármely anyaggal kapcsolatban kétségei vannak a másoláshoz való jogához, lépjen kapcsolatba jogi tanácsadójával.

1. Általános rész. Az Apple Inc. („Apple”) a Licenchez lemezen, csak-olvasható memórián vagy bármely egyéb adathordozón vagy más formában mellékelt szoftverhez, dokumentációhoz és betűkhöz (együttes néven „Apple Szoftver”) a jelen Licencegyezmény feltételei szerinti használatra való felhasználói jogosultságot ad, azokat tehát nem értékesíti Önnek, és az Apple fenntart magának minden olyan jogot, amelyet kifejezetten nem biztosított az Ön részére. Az itt biztosított jogosultságok az Apple és licencelői Apple Szoftverben foglalt szellemi tulajdonára korlátozódnak, és nem vonatkoznak semmilyen más szabadalomra vagy szellemi tulajdonra. Öné a hordozó, amelyen az Apple Szoftver rögzítve van, ám magához az Apple Szoftverhez az Apple és/vagy az Apple licencelői megtartják a tulajdonjogukat. A Licenc feltételei érvényesek a szoftver Apple által kibocsátott frissítéseire is, amelyek helyettesítik majd az eredeti Apple Szoftver terméket és/vagy átveszik a szerepét, kivéve, ha az adott frissítéshez külön licenc tartozik, mely esetben az a licenc vonatkozik majd rá. 

Az Apple Szoftver által megjelenített és elérhetővé tett tartalomhoz való jogosultság és a szellemi tulajdon az adott tartalom tulajdonosát illeti. Az ilyen tartalmat szerzői jogok vagy egyéb, szellemi tulajdonra vonatkozó törvények és egyezmények védhetik, és a tartalmat közzétevő harmadik fél használati feltételi vonatkozhatnak rá. A jelen Licenc nem biztosít semmilyen jogosultságot az ilyen tartalomhoz.

2. Engedélyezett licenc-felhasználások és korlátozások. A jelen Licenc lehetővé teszi az Apple Szoftver egy másolatának a telepítését és egyidejű használatát egyetlen Apple márkájú számítógépen. Az Apple Szoftver csak abban az esetben használható anyagok reprodukálására, ha az ilyen használat olyan anyagok másolására korlátozódik, melyek szerzői joggal nem védettek, melyeknek szerzői jogai az Ön tulajdonában állnak, illetve melyekre Ön meghatalmazással rendelkezik, vagy reprodukálásuk jogilag engedélyezett. Ez a Licenc nem engedélyezi, hogy az Apple Szoftver egyidejűleg egynél több számítógépen létezzen, továbbá az Apple Szoftvert Ön nem teheti hálózaton elérhetővé, ahol azt egyidejűleg több eszköz is használhatja. Az Apple Szoftver frissítésről csak egyetlen, géppel olvasható formátumú másolatot készíthet biztonsági tartalékmásolat céljából, azzal a feltétellel, hogy a biztonsági tartalékmásolatnak tartalmaznia kell az eredeti példányban meglévő összes szerzői jogi vagy egyéb, a tulajdonjogra vonatkozó információt. A jelen Licencben leírt eseteket kivéve, és csakis addig a mértékig, ameddig azt a Licenc vagy az érvényes jogszabály kifejezetten engedélyezi, Ön nem másolhatja, dekompilálhatja, fejtheti vissza, szedheti szét, módosíthatja és használhatja fel származékos mű elkészítésére az Apple Szoftvert vagy annak bármely részét. AZ APPLE SZOFTVER NEM ABBÓL A CÉLBÓL KÉSZÜLT, HOGY NUKLEÁRIS LÉTESÍTMÉNYEK, REPÜLŐGÉPES NAVIGÁCIÓS VAGY KOMMUNIKÁCIÓS RENDSZEREK, LÉGIFORGALMI IRÁNYÍTÁS, ÉLETFENNTARTÓ BERENDEZÉSEK VAGY OLYAN KÉSZÜLÉKEK ÜZEMELTETÉSÉHEZ LEGYEN HASZNÁLVA, AHOL AZ APPLE SZOFTVER MEGHIBÁSODÁSA HALÁLHOZ, SZEMÉLYI SÉRÜLÉSHEZ VAGY SÚLYOS FIZIKAI VAGY KÖRNYEZETI KÁRHOZ VEZETHET.  

3. Átruházás. Ön az Apple Szoftvert nem adhatja bérbe, haszonbérbe, kölcsönbe, illetve nem jogosult al-licencbe adni. Azonban végrehajthatja az Apple Szoftverre vonatkozó összes licencjogainak egyszeri, végleges átruházását egy másik félre, azzal a feltétellel, hogy: (a) az átruházásnak tartalmaznia kell a teljes Apple Szoftvert, beleértve annak összes komponensét, eredeti adathordozót, nyomtatott anyagokat és ezt a Licencet; (b) Ön nem tartja meg az Apple Szoftver sem teljes, sem részleges másolatát, beleértve a számítógépén és egyéb tárolóeszközön tárolt példányokat; továbbá (c) az Apple Szoftvert átvevő fél elolvassa és elfogadja ennek a Licencnek a szerződési feltételeit. Az Apple Szoftver összes komponense egy csomag részét alkotja, nem választható el a csomagtól, és nem forgalmazható önálló alkalmazásként.  

Frissítések: Ha az Apple Szoftver frissítése teljesen lecseréli (teljes telepítés) az Apple Szoftver előzőleg licencelt verzióját, Ön nem használhatja egyidejűleg az Apple Szoftver mindkét verzióját, és nem ruházhatja át ezeket különválasztva.

Nem forgalmazható (Not for Resale – NFR) példányok: Tekintet nélkül a Licenc többi részében foglaltakra az olyan Apple Szoftver, amely ilyen értelmű címkét visel reklám keretén belül lett a rendelkezésére bocsátva, csak bemutató, tesztelés vagy értékelés céljaira használható, és nem árusítható vagy adható tovább.

Akadémiai példányok: Ha az Apple Szoftveren akadémiai címke van, vagy akadémiai kedvezménnyel vásárolta, Önnek jogosult oktatásügyi végfelhasználónak kell lennie az Apple Szoftver  használatához. A „jogosult oktatásügyi végfelhasználó" olyan a diákokat, tanszemélyzetet, alkalmazottakat és vezetőségi tagokat jelent, amelyek oktatásügyi intézmény (tehát egyetem, nyilvános vagy magán óvoda, alap-vagy középiskola) hallgatói vagy dolgozói.

4. Hozzájárulás az adatok felhasználásához. Ön hozzájárul ahhoz, hogy az Apple és annak leányvállalatai technikai illetve kapcsolódó információkat gyűjtsenek és használjanak, beleértve többek között a számítógépe műszaki adatait, rendszer- és alkalmazás-szoftverének, valamint perifériáinak adatait, amely adatok időről időre annak érdekében kerülnek összegyűjtésre, hogy megkönnyítsék a szoftverfrissítéseket, a terméktámogatást és az esetleges egyéb Önnek szóló, az Apple Szoftverrel összefüggő szolgáltatásokat. Az Apple felhasználhatja ezeket az információkat a termékei fejlesztéséhez, illetve annak érdekében, hogy szolgáltatásokat nyújtson, illetve technológiákat tegyen elérhetővé Önnek, feltéve, hogy azok olyan formában vannak, mely alapján Ön nem azonosítható személy szerint.

5. Megszűnés. Ez a Licenc a megszűnéséig van érvényben. Amennyiben Ön a licencegyezmény bármely pontját megszegi, a Licenc által biztosított jogai az Apple részéről történő értesítés nélkül automatikusan megszűnnek. A Licenc megszűnésével Ön köteles felhagyni az Apple Szoftver bárminemű használatával, és köteles megsemmisíteni az Apple Szoftver minden teljes vagy részleges másolatát.

6. Nem tartalmaz harmadik felektől származó szoftver támogatását. Az Apple az Apple Szoftvercsomag részeként bizonyos harmadik felektől származó szoftvert is a rendelkezésére bocsátott. Amennyiben az Apple Szoftver harmadik felektől származó szoftvert is tartalmaz, az Apple vállalatot nem terheli kifejezett vagy feltételezett kötelezettség az ilyen szoftverre vonatkozó műszaki vagy egyéb támogatás nyújtására. Kérjük, egy adott szoftverrel vagy termékkel kapcsolatban műszaki vagy ügyfélszolgálati támogatásért lépjen kapcsolatba közvetlenül a szoftver forgalmazójával vagy gyártójával .

7. Adathordozóra vonatkozó korlátozott jótállás. Az Apple garantálja, hogy az adathordozó, amely az Apple Szoftvert tárolja, és amelyen forgalomba kerül, anyag- és gyártási hibáktól mentes, általános jellegű használat mellett az eredeti kiskereskedelmi értékesítésétől számított kilencven (90) napig.  Az Ön jelen bekezdésből kifolyó kizárólagos kártérítési jogosultsága az Apple elbírálásától függően az Apple Szoftvert tartalmazó termék beszerzési árának a megtérítésére, vagy az Apple vagy az Apple meghatalmazott képviselője számára visszaküldött Apple Szoftver cserepéldányára vonatkozhat a vásárlási bizonylat bemutatása ellenében. EZ AZ ADATHORDOZÓRA VONATKOZÓ KORLÁTOZOTT JÓTÁLLÁS ÉS BÁRMELY MÁS TÖRVÉNYES JÓTÁLLÁS, TÖBBEK KÖZÖTT AZ ELADHATÓSÁGRA, KIELÉGÍTŐ MINŐSÉGRE ÉS VALAMELY ADOTT CÉLRA VALÓ MEGFELELÉSRE VONATKOZÓ TÖRVÉNYES JÓTÁLLÁS AZ EREDETI KISKERESKEDELMI ÉRTÉKESÍTÉSÉTŐL SZÁMÍTOTT KILENCVEN (90) NAPRA KORLÁTOZÓDIK. BIZONYOS JOGHATÓSÁGOK NEM TESZIK LEHETŐVÉ A TÖRVÉNYI SZAVATOSSÁG IDŐBELI KORLÁTOZÁSÁT, ÍGY LEHET, HOGY A FENTI KORLÁTOZÁS NEM ÉRVÉNYES ÖNRE. AZ ITT ISMERTETETT KORLÁTOZOTT JÓTÁLLÁS AZ EGYETLEN ÖNNEK NYÚJTOTT JÓTÁLLÁS, ÉS HELYETTESÍT MINDEN MÁS DOKUMENTÁCIÓBAN VAGY CSOMAGOLÁSON (ESETLEG) FELTÜNTETETT JÓTÁLLÁST. EZ A KORLÁTOZOTT JÓTÁLLÁS SPECIÁLIS TÖRVÉNYES JOGOKAT BIZTOSÍT ÖNNEK, ÉS A JOGHATÓSÁGTÓL FÜGGŐEN LEHET, HOGY ÖN MÁS JOGOKKAL IS RENDELKEZIK.

8. Garanciális kötelezettségek korlátozása. ÖN KIFEJEZETTEN ELISMERI ÉS ELFOGADJA, HOGY AZ APPLE SZOFTVERT KIZÁRÓLAG A SAJÁT KOCKÁZATÁRA HASZNÁLJA, ÉS HOGY A KIELÉGÍTŐ MINŐSÉG, TELJESÍTMÉNY, PONTOSSÁG ÉS TÖREKVÉS KOCKÁZATÁT ÖN VISELI. A FENTIEKBEN ISMERTETETT HORDOZÓKRA VONATKOZÓ KORLÁTOZOTT JÓTÁLLÁSON KÍVÜL AZ ALKALMAZHATÓ TÖRVÉNY ÁLTAL MAXIMÁLIS MÉRTÉKBEN ENGEDÉLYEZETT MÓDON AZ APPLE SZOFTVERT EREDETI FORMÁJÁBAN NYÚJTJUK, AZ ÖSSZES HIÁNYOSSÁGÁVAL EGYÜTT ÉS BÁRMINEMŰ JÓTÁLLÁS NÉLKÜL, ÉS AZ APPLE, VALAMINT AZ APPLE LICENCELŐI (EGYÜTTESEN „APPLE” A 8. ÉS 9. BEKEZDÉS CÉLJAIRA) EZENNEL ELUTASÍTANAK MINDENNEMŰ KIFEJEZETT, FELTÉTELEZETT VAGY TÖRVÉNYEN ALAPULÓ JÓTÁLLÁST ÉS PANASZT AZ APPLE SZOFTVERREL ÉS A SZOLGÁLTATÁSOKKAL KAPCSOLATBAN, TÖBBEK KÖZÖTT TÖRVÉNYI SZAVATOSSÁGRA ÉS/VAGY ELADHATÓSÁGRA, KIELÉGÍTŐ MINŐSÉGRE, ADOTT CÉLRA VALÓ MEGFELELÉSRE, PONTOSSÁGRA, CSENDES ÉLVEZHETŐSÉGRE ÉS HARMADIK SZEMÉLY JOGAINAK MEG NEM SÉRTÉSÉRE VONATKOZÓLAG. AZ APPLE NEM SZAVATOLJA AZ APPLE SZOFTVER ZAVARTALAN ÉLVEZETÉT, VALAMINT AZT, HOGY AZ APPLE SZOFTVERBEN LÉVŐ FUNKCIÓK MEGFELELNEK AZ ÖN IGÉNYEINEK, AZ APPLE SZOFTVER MŰKÖDÉSE ELAKADÁS- ÉS HIBAMENTES LESZ, ÉS HOGY AZ APPLE SZOFTVERBEN LÉVŐ HIBÁK ORVOSOLVA LESZNEK. AZ APPLE VAGY APPLE ÁLTAL MEGHATALMAZOTT KÉPVISELŐTŐL SZÁRMAZÓ SZÓBELI VAGY ÍRÁSBELI INFORMÁCIÓ VAGY TANÁCS NEM MINŐSÜL JÓTÁLLÁSNAK. AMENNYIBEN AZ APPLE SZOFTVER VAGY A SZOLGÁLTATÁSOK HIBÁSNAK BIZONYULNAK, ÖN MAGÁRA VÁLLALJA AZ ÖSSZES SZÜKSÉGES SZERVIZELÉS, JAVÍTÁS VAGY KORREKCIÓ TELJES KÖLTSÉGÉT. BIZONYOS JOGHATÓSÁGOK NEM TESZIK LEHETŐVÉ A TÖRVÉNYI SZAVATOSSÁG KIZÁRÁSÁT VAGY A FOGYASZTÓ ALKALMAZHATÓ TÖRVÉNYES JOGAINAK KORLÁTOZÁSÁT, ÍGY LEHET, HOGY A FENTI KIZÁRÁS ÉS A KORLÁTOZÁSOK NEM ÉRVÉNYESEK ÖNRE.  

9. Felelősségkorlátozás. A TÖRVÉNY ÁLTAL NEM TILTOTT MÉRTÉKBEN AZ APPLE SEMMILYEN KÖRÜLMÉNYEK KÖZÖTT NEM FELELŐS A SZEMÉLYI SÉRÜLÉSEKÉRT VAGY BÁRMELY VÉLETLEN, SPECIÁLIS, KÖZVETETT VAGY KÖVETKEZMÉNYKÉNT FELLÉPŐ BÁRMINEMŰ KÁROKÉRT, BELEÉRTVE TÖBBEK KÖZÖTT A ELMARADT PROFITBÓL EREDŐ KÁROKAT, ADATVESZTÉST, VÁLLALKOZÁS ELAKADÁSÁT VAGY BÁRMELY EGYÉB KERESKEDELMI KÁRT VAGY VESZTESÉGET, MELY AZ APPLE SZOFTVER HASZNÁLATÁBÓL VAGY AZOK HASZNÁLATÁNAK LEHETETLENSÉGÉBŐL FAKAD, VAGY BÁRMILYEN OKBÓL AZZAL KAPCSOLATOS FÜGGETLENÜL A FELELŐSSÉG FAJTÁJÁTÓL (SZERZŐDÉS, SÉRELEM VAGY EGYÉB), MÉG ABBAN AZ ESETBEN IS, HA AZ APPLE TÁJÉKOZTATVA LETT AZ ILYEN KÁROK LEHETŐSÉGÉRŐL. BIZONYOS JOGHATÓSÁGOK NEM ENGEDIK A FELELŐSSÉG KORLÁTOZÁSÁT A SZEMÉLYI SÉRÜLÉSEK TEKINTETÉBEN, ILLETVE A VÉLETLEN VAGY KÖVETKEZMÉNYKÉNT FELLÉPŐ KÁROK ESETÉN, ÍGY EZ A KORLÁTOZÁS ÖNRE ESETLEG NEM VONATKOZIK. Az Apple teljes anyagi felelőssége Önnel szemben semmi esetben sem lépi túl az ötven dollárt (50,00 $) az összes (a személyi sérülés esetén az alkalmazható törvény által megkövetelt esetektől eltérő) kárra vonatkozóan. Az előző korlátozások akkor is érvényben lesznek, ha a fent említett jogorvoslat alapvető célkitűzése nem teljesül.

10. Export szabályozása. Ön nem használhatja, nem exportálhatja vagy újraexportálhatja az Apple Szoftvert, kivéve, ha azt az Egyesült Államok és annak az államnak jogszabályai lehetővé teszik ott, ahol az Apple Szoftvert beszerezte. Különösen, de nem kizárólag, az Apple Szoftver nem exportálható vagy újraexportálható (a) az Egyesült Államok által embargó alá helyezett országba, vagy (b) bárkinek, aki szerepel az Egyesült Államok Pénzügyminisztériumának "Specially Designated Nationals" (megjelölt állampolgárok) című listáján, az Egyesült Államok Kereskedelmi Minisztériuma "Denied Persons List" (tiltott személyek) vagy "Entity List" (tiltott társaságok) című listáján. Az Apple Szoftver használatával Ön kijelenti és jótáll azért, hogy nem tartózkodik egyik olyan országban sem, amely a fenti listákon szerepel, illetve, hogy Ön egyik listán sem szerepel. Ön azt is elfogadja, hogy nem használhatja a termékeket semmilyen, az Egyesült Államok jogszabályai által tiltott célra, ideértve, de nem korlátozva a nukleáris, rakéta-, vegyi vagy biológiai fegyverek fejlesztésére, tervezésére, létrehozására vagy gyártására.

11. Kormányzati végfelhasználók. Az Apple Szoftver és a kapcsolódó dokumentáció „Kereskedelmi Termékek” (commercial items), ahogy ezt a fogalmat a 48 C.F.R. §2.101 definiálja, és amely "Kereskedelmi Számítógép Szoftver"-ből, valamint "Kereskedelmi Számítógép Szoftver Dokumentáció"-ból áll, ahogy ezeket a fogalmakat a 48 C.F.R. §12.212, illetve a 48 C.F.R. §227.7202 használja. Összhangban a 48 C.F.R. §12.212, vagy a 48 C.F.R. §227.7202-1-tól 227.7202-4-ig terjedő szakaszokkal, a Kereskedelmi Számítógép-szoftver és Kereskedelmi Számítógép-szoftver Dokumentáció az Egyesült Államok kormányzatának végfelhasználói számára (a) csak Kereskedelmi Termékként, valamint (b) csak ugyanazokkal a végfelhasználói jogokkal kerülhet licencbe adásra, mint a jelen Szerződésben foglaltak szerint minden más végfelhasználó számára. A nyilvánosságra nem hozott jogok fenntartva az Egyesült Államok szerzői jogi törvénye alapján.

12. Alkalmazandó jog és elválaszthatóság.. A jelen Licencre a Kalifornia állam jogrendje alkalmazandó, a teljes egészében Kalifornián belüli, kaliforniai állampolgárok között megkötött szerződéseknek megfelelően. Jelen Licencre nem vonatkozik az Egyesült Nemzeteknek az Áruk Nemzetközi Adásvételi Szerződésére vonatkozó megállapodása, melynek alkalmazása kifejezetten ki van zárva. Ha bármely oknál fogva egy kompetens jogszolgáltatás bírósága bármelyik rendelkezést vagy annak részét végrehajthatatlannak találja, a jelen Licenc fennmaradó része továbbra is teljes érvényű és hatályú marad.  

13. Teljes megállapodás; irányadó nyelv. A jelen Licenc képviseli a felek közötti teljes megállapodást az itt licencelt Apple Szoftver vonatkozásában, és a fenti tárgyban létrejött összes korábbi vagy egyidejű megállapodás helyébe lép. Jelen Licenc kiegészítései vagy módosításai nem lesznek kötelező érvényűek, kivéve, ha azokat az Apple aláírt, írásos formában közli. Jelen Licenc bármely fordítása a helyi követelmények miatt készült, és az angol és nem-angol verziók közötti konfliktus esetén a Licenc angol nyelvű verziója lesz az irányadó.

EA0416
2007. 07. 12.